Incidentul a avut loc în comuna gorjeană Dăneşti, acolo unde băieţelul de cinci ani locuieşte cu părinţii.
O clipă de neatenţie din partea adulţilor a fost de ajuns ca băieţelul să bea dintr-o sticlă în care se afla benzină.
Din fericire, cantitatea înghiţită de acesta a fost una mică, iar efectele au fost minime asupra minorului.
Acesta a fost transportat la Spitalul Judeţean din Târgu-Jiu, unde a primit îngrijiri medicale şi tratament de specialitate, apoi a fost lăsat să plece acasă.
În acest caz, poliţia a deschis o anchetă pentru a stabili cu exactitate cum a avut loc acest incident.